**Elektronikus vizsgáztatás feltételei, Eü. jog.**

***A vizsgázás megkezdésének feltételei:***

* Aki a félév végi aláírást nem szerzi meg, az félév végi jegyet sem kaphat. A teszt megírható, azonban az osztályzat NEPTUN rendszeren való rögzítése csak aláírás esetén lehetséges.
* ERASMUS hallgató esetében a végső osztályzat NEPTUN rendszeren való rögzítése csak az igazolás bemutatása után lehetséges.
* Sikeres vizsga után javítóvizsga 1 alkalommal tehető.
* Minden jegy rögzítésre kerül a NEPTUN-ban.
* Segédeszköz használata nem lehetséges.Akit puskázáson érünk, annak a hallgatónak a vizsgáját megszakítjuk és elégtelen osztályzattal zárul a vizsga.
* A vizsga webes felületén kívül más ablak nem lehet nyitva. Ha a vizsga webes felületén kívül más ablakot is nyitva találunk, akkor az érintett hallgató vizsgáját megszakítjuk és elégtelen osztályzattal zárul a vizsga.
* A vizsga megírásához a korábban küldött NEPTUN üzenetnek megfelelően előzetes SeKa regisztráció szükséges. A vizsga ideje alatt a SeKa regisztráció már nem lehetséges, azaz SeKa regisztráció hiányában a vizsga nem kezdhető meg.

***A vizsgára vonatkozó információk:***

* A vizsga csak a megadott IP tartományban lévő gépekről teljesíthető, azaz vizsgázni csak a Szövettani gyakorló gépein lehet.
* A vizsga megírására 30 perc áll rendelkezésre, mely 30 perc a vizsga megnyitásának időpontjától számít. A vizsga megnyitása adott időszakban (vizsga kezdetének kiírt időpontja után 60 percen belül) lehetséges.
* Összesen 25 kérdésből áll minden tesztsor. A tesztkérdések sorrendjét és az adott válaszokhoz tartozó válaszok sorrendjét randomizáljuk. A tesztsorok a tesztkérdések nehézsége szerint egységesítve kerülnek összeállításra. A tesztet 13 könnyű, 9 közepes nehézségű és 3 nehéz kérdésből állítjuk össze.

***Ponthatárok, pontszámítás:***

0-11,99 elégtelen

12,00-14,99 elégséges

15,00-18,99 közepes

18,00-20,99 jó

21,00-25 jeles

* A töredékpontok számítása 2 tizedes jegyig történik! (Azaz az 1/3 = 0,333333… pont helyett 0,33 ponttal számol a rendszer)
* Az adott tesztkérdésen belül a helytelen válasz negatív részpontszáma a kérdésre adott végső pontszám számításánál figyelembe vételre kerül, DE a kérdésre adott rész pontszám 0-nál kisebb nem lehet.

Egyszerű választásnál jó válasz 1 pont, rossz válasz 0 pont (de csak egy válasz jelölhető be)

Többszörös választásnál

részpontszámok: 0,5; 0,5; -0,5 összege 0,5 pont

részpontszámok: -0,5; 0,5; -0,5 összege 0 pont

* Minden egyes kérdés 1 pontot érhet maximálisan.

***A vizsga lezárása:***

* 30 perc után a vizsgát a rendszer automatikusan lezárja, az utolsó rögzített válaszokkal, a vizsgajegy megállapítása ezen eredmény alapján történik.
* A vizsga 30 percen belül is lezárható, ha az adott hallgató a vizsga lezárását kezdeményezte.
* A vizsga lezárását követően a teszt újra nem nyitható meg, illetve a válaszok sem módosíthatók.
* Amíg a vizsga nem került lezárásra, addig tetszőleges sorrendben válaszolhatók meg a kérdések, illetve a válaszok korlátozás nélkül módosíthatók.
* A vizsga lezárását követően a hallgató megtekintheti elért összpontszámát.

***Technikai problémák:***

Technikai probléma esetén kézfeltartással jelezzenek. Ha félbeszakad technikai okok miatt a vizsga, akkor egy másik – oktató által kijelölt – gépen folytatható a vizsga, onnan, ahonnan a hallgató abbahagyta az előző gépen. A vizsga technikai okokból történő félbeszakadása esetén a vizsgára fordítható idő számlálása is leáll.

***Reklamáció:***

A vizsgakérdésekkel kapcsolatos észrevételek, reklamáció jelzése a vizsgát követő fél órán belül lehetséges. A későbbiekben reklamációt nem fogadunk el.

***Osztályzat / Index:***

* A vizsgaeredményeket a NEPTUN-on rögzítjük legkésőbb a vizsgát követő munkanapon.
* Az Index kitöltése és aláírása a vizsgaeredmény NEPTUN rendszeren történ rögzítését követően a Professzori titkárságon lehetséges.

Budapest, 2014. 12. 10.

Dr. Magyar Lóránt

Tanulmányi felelős

Eü. jog – SE IBOI